**210209**

**Мартин Бернхэм. Екіншісі**

***«Себебі Мәсіх — менің өмірім, ал өлім мен үшін ұтыспен тең.»***

***(Філіп. 1:21)***

Сол миссияның мүшесі болып табылатын ортақ досы: «Құдай қандай нәтиже берсе де, олар соған дайын болды. Мартиннің өлімі Гарсия үшін күтпеген жағдай болған жоқ деп айта аламын. Менің ойымша, ол өзінің қайтып келмейтінін сезіп, Гарсияны соған дайындады» - дейді.

Неліктен Құдай Гарсияның босатылуына жол берді, бірақ Мартин мен Дебора Яп үшін солай етпеді, біз бұны ешқашан біле немесе түсіне алмаймыз. Мартинмен бірге өлтірілген Дебора медбике болған. Оның басқыншылардан жасырынуға мүмкіндігі болды, бірақ Бернхэм көмекке мұқтаж болғандықтан оның жаңында қалуға шешім қабылдады.

Құдайдың әскерлері жүру қиын болған кезде шашырап кетпейді және бас тартпайды. Бернхэмдер Пауылдың філіппіліктерге жазғанын бастан кешірді: «Себебі мен ешбір ұятқа қалмайтыныма, қайта, батылдыққа кенеліп тірі жүремін бе, не өлемін бе, әрдайым болғандай, қазір де өз бойымда Иса Мәсіхтің дәріптелетініне үміт артып, соған нық сенемін. Себебі Мәсіх — менің өмірім, ал өлім мен үшін ұтыспен тең.» (Філіп. 1:20,21)

Мартин Бернхэм Филиппинде тек бір себеппен болды. Ол адамдарға Иса Мәсіх туралы айтты. Егер сіз Мартиннен: «Сіз неге миссионер болдыңыз, өйткені ұшқыш ретінде алған біліміңізбен сіз әлдеқайда көп ақша тауып, бейқам өмір сүре ала алатын едіңіз ғой?» деп сұрасаңыз. - ол, бәлкім, жай ғана былай жауап берер еді: «Себебі адамдар Құдайға мұқтаж».

1956 жылы азаптап өлтірілген бес адам қайтыс болғаннан кейін миссияларда қызмет еткісі келетіндер саны күрт өсті. Иса Мәсіхтің ісіне сенгендері соншалық, тіпті өлуге дайын болатын адамдарды Тәңір Иеміз көбейте берсін.

Шынында да. Мартин, қырық екі жаста, денесін тастап, қазір Көктегі Әкемізбен бірге.